Rikunarita-ORG/Wikinium huggingface dataset:
# Debates

**Debates** ir strukturēta diskusija starp divām vai vairākām personām vai komandām, kur katra puse mēģina aizstāvēt savu viedokli vai argumentu par konkrētu tēmu. Debatēs dalībnieki piedāvā argumentus, izmanto pierādījumus un mēģina pārliecināt klausītājus vai žūriju par savas pozīcijas pareizību vai pārākumu pār oponenta pozīciju.

Debates var notikt dažādās situācijās, tostarp skolās un universitātēs, politiskajā vidē, tiesās, publiskajās diskusijās un citur. To mērķis ir veicināt kritisko domāšanu, loģiku un spēju skaidri izteikt un aizstāvēt savu viedokli.

Debatēs parasti ir noteikta struktūra, kurā ietilpst šādi elementi:

1. Tēma (mocija): Debates tiek organizētas ap konkrētu tēmu vai jautājumu, kas bieži ir formulēts kā apgalvojums vai jautājums, piemēram, "Vai valdībai vajadzētu palielināt minimālo algu?".
2. Pozīcijas: Debatēs parasti ir divas puses:
	* Afirmatīvā puse (pozitīvā, piekrītošā puse), kas atbalsta tēmu un mēģina pierādīt, ka apgalvojums ir patiess vai ka ierosinātā darbība ir nepieciešama.
	* Negatīvā puse (pretējā, oponējošā puse), kas iebilst pret tēmu un cenšas pierādīt, ka apgalvojums nav patiess vai ka ierosinātā darbība nav nepieciešama.
3. Argumenti: Katra puse piedāvā argumentus, kas atbalsta viņu pozīciju. Argumenti tiek pamatoti ar faktiem, loģiku, statistikām, piemēriem un citiem pierādījumiem.
4. Krustjautājumi (rebuttal): Debatēs bieži ir laiks, kad viena puse var uzdot jautājumus otrai pusei vai atbildēt uz viņu argumentiem, lai vājinātu oponenta pozīciju.
5. Secinājums: Katra puse debatēs noslēdz ar kopsavilkumu, kurā atkārtoti izklāsta savus galvenos argumentus un mēģina atstāt klausītājus vai žūriju ar pārliecību par savas pozīcijas pareizību.

## Ārējās saites

* Vikikrātuvē par šo tēmu ir pieejami multivides faili. Skatīt: Debates.

* *Encyclopædia Britannica* raksts (angliski)
# Valters Ulbrihts

| **Valters UlbrihtsWalter Ulbricht* |
| --- |
| Valters Ulbrihts ap 1946. gadu |
|  |
|  |
|
VDR Valsts padomes priekšsēdētājs |
|  |
| **Amatā** 1960. gada 12. septembris — 1973. gada 1. augusts |
| Priekštecis |
Vilhelms Pīks |
| Pēctecis |
Villijs Štofs |
|  |
|
Vācijas Sociālistiskās Vienības partijas CK pirmais sekretārs |
|  |
| Priekštecis |
Oto Grotevols |
| Pēctecis |
Ērihs Honekers |
|  |
|

---

 |
| Dzimšanas dati |
1893. gada 30. jūnijā Leipciga, Vācijas Impērija (Saksija,  Vācija) |
| Miršanas dati |
1973. gada 1. augustā (80 gadu vecumā) Templīne, VDR (Brandenburga,  Vācija) |
| Tautība |
vācietis |
| Politiskā partija |
Vācijas Sociāldemokrātiskā partija (1912-1917), Vācijas Neatkarīgā Sociāldemokrātiskā partija (1917-1920), Vācijas Komunistiskā partija (1920-1946), Vācijas Sociālistiskā Vienības partija (1946-1973) |
| Profesija |
politiķis |
| Augstskola |
Starptautiskā Ļeņina skola |

**Valters Ernsts Pauls Ulbrihts** (vācu: *Walter Ernst Paul Ulbricht*; dzimis 1893. gada 30. jūnijā, miris 1973. gada 1. augustā) bija vācu komunists, viens no VDR vadītājiem, VDR valdošās Vācijas Sociālistiskās Vienības partijas pirmais sekretārs no 1946. līdz 1973. gadam.

Dzimis drēbnieka ģimenē. 1912. gadā iestājās sociāldemokrātu partijā. Veimāras Republikas laikā izvirzījās par vienu no Vācijas Komunistiskās partijas līderiem. 1928. gadā tika ievēlēts reihstāgā, bet 1929. gadā kļuva par Berlīnes komunistu vadītāju. 1931. gadā iesaistījās divu policistu slepkavības organizēšanā. Līdz ar nacistu nākšanu pie varas 1933. gadā emigrēja no valsts un drīzumā apmetās Maskavā. Otrā pasaules kara beigās tika atvests uz Vācijas padomju okupācijas zonu. Izvirzījās par VDR līderi. Pēc 1953. gada VDR sacelšanās apspiešanas Valters Ulbrihts nostiprināja savas politiskās pozīcijas. Viņš bija viens no Berlīnes mūra idejas autoriem un realizētājiem. Sešdesmitajos gados ar ierobežotiem panākumiem centās realizēt ekonomiskās reformas (*Neues Ökonomisches System*). No 1971. gada tika atbīdīts no varas un par VDR faktisko līderi kļuva Ērihs Honekers.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Valters Ulbrihts.

* Latvijas Nacionālās enciklopēdijas šķirklis
* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
# Tunguskas fenomens

**Tunguskas fenomens** jeb **Tunguskas meteorīts** bija milzīga eksplozija, kas notika 1908. gada 30. jūnijā [v.s. 17. jūnijā] 07:14 pēc vietējā laika (00:14 UTC) neapdzīvotā taigā Podkamennaja Tunguskas upes tuvumā Krasnojarskas novadā, Krievijā. Vairāk nekā 2000 km² platībā tika izgāzti koki, ko visticamāk radīja meteorīta sprādziens 5–10 kilometru augstumā virs zemes.

## Hipotēzes

Ir daudz dažādu hipotēžu par sprādziena iemeslu, bet vairums zinātnieku fenomenu saista ar kosmiska objekta (iespējams, liela meteoroīda vai komētas) sprādzienu 5 — 10 km augstumā atmosfērā. Eksplozijas jauda tiek vērtēta aptuveni 10 — 40 megatonnas, kas ir līdzīga vidējas ūdeņraža bumbas enerģijai.

Pirms sprādziena, aptuveni septiņos no rīta virs Austrumsibīrijas virzienā no dienvidaustrumiem uz ziemeļrietumiem tika novērots bolīda lidojums. Tas bija spožs, un bija dzirdamas pērkona dārdiem līdzīgas skaņas. Pēc eksplozijas Zemes garozas svārstības tika uztvertas daudzviet uz zemeslodes. Vairākas dienas pēc sprādziena gandrīz visā ziemeļu puslodē tika novērotas neparastas atmosfēras parādības.

Sprādziena spēks nogāza aptuveni 80 miljonus koku vairāk nekā 2100 kvadrātkilometru plašā teritorijā. Aprēķināts, ka, ja meteorīta sadursme ar Zemi būtu notikusi četras stundas un 47 minūtes vēlāk, tas būtu izpostījis Sanktpēterburgu.

## Skatīt arī

* Čeļabinskas meteorīts

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Tunguskas fenomens.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
*
*
*
*